Minister vaar uit oor “te min” swartes in bestuurposteMinister Mildred Oliphant Minister Mildred Oliphant sê daar is steeds ŉ lang pad om te stap voor Suid-Afrika se arbeidsmag behoorlik getransformeer sal wees. Oliphant het ook gesê daar is geen onmiddellike planne vir ŉ sonsondergangklousule vir regstellende aksie nie. “Ons wil graag aan diegene wat daarvoor vra, sê daar is nog baie werk om te doen.” Die verslag het glo bevind dat daar ‘n “verspreide en teenstrydige” patroon is rakende die bevordering van persone van die aangewese groepe in topbestuur. Die uitslae vir 2013 wys dat 19,8% van werkers in topbestuur swart is en dat dit van 20,3% afgeneem het in 2009. Volgens die verslag oorheers wit mense in bestuursposisies met 62,7% terwyl Indiërs sowat 8,3% van topbestuur uitmaak, bruin mense 5,1% en buitelanders 4,1%. Dit terwyl swart mense 75% van die ekonomiese aktiewe bevolking uitmaak en wit mense slegs 10,8% daarvan uitmaak. Die verslag het verder gewys dat wit mense veral oorheers in top-bestuursposisies in die Wes-Kaap, met 62% van bestuursposte wat deur wit mans beklee word en 12,7% deur wit vroue. Die hoogste persentasie van swart mans in bestuursposisies is in Noordwes met 42,4% terwyl die Vrystaat die meeste swart vroue in bestuurposisies het met 15,4%.